સરદાર પટેલ જયંતિ ૩૧ મી ઓક્ટોબર નજીકમાં આવતી હોવાથી સરદાર પટેલની પ્રતિમા મુકવા મંજુરી નહી મળે તેમ જણાતા ધારાસભ્ય ઋષિભાઈ પટેલે તા.૨૦-૧૦ ના રોજ સાંકળચંદ પટેલ યુનિવર્સિટીના પ્રેસીડન્ટ પ્રકાશભાઈ પટેલ અને માર્કેટયાર્ડના ડીરેક્ટર એલ.કે. પટેલ સાથે કાંસા ચાર રસ્તા સર્કલની મુલાકાત લઈ માર્ગ અને મકાન વિભાગના વિસનગર પેટા વિભાગ ઓફીસના નાયબ કાર્યપાલક ઈજનેર જે.એસ.ચાવડા તથા એસ.ઓ.ડી.આર. પટેલને રૂબરૂ સ્થળ ઉપર બોલાવી સમયસર પ્રતિમા મુકાય તેની ચર્ચા કરી હતી. કાયદેસરની પ્રક્રિયા અનુસરી પ્રતિમા મુકવા તાત્કાલીક મંજુરી મળે તે માટે અમદાવાદ અને ગાંધીનગર માર્ગ મકાન વિભાગના અધિકારીઓ સાથે ચર્ચા કરી હતી. ગાંધીનગર દરખાસ્ત કરવી જરૂરી જણાતા ચીફ ઓફીસર કલ્પેશભાઈ ભટ્ટને તાત્કાલીક ગાંધીનગર મોકલ્યા હતા. ધારાસભ્ય ઋષિભાઈ પટેલના આ પ્રયત્નોથી સરદાર પટેલની પ્રતિમાનુ ૩૧ મી ઓક્ટોબરે લોકાર્પણ થશે.